
Vjblata  ad  summos  in  medicina  et  chirurgia  honores  rite 
capessendos  de  medico  quodam  argumento  disserendi 
necessitate,  etiam  atque  etiam,  quid  agerem,  quam  ma- 
teriem tractandam  mihi  desumerem,  pensitavi,  quum  altera 
parte,  me  ex  mea  ipsius  experientia  nihil  promere  posse, 
facile  intellexissem,  altera  autem  proprii  quidpiam  ac 
novi  (sit  venia  verbo!)  tradendi  consilium  cepissem.  Tan- 
dem animum  ad  describendum  cancrum,  speciatim  cancrum 
ventriculi,  adverti,  primum  quod  haec  ipsa  materies  prae 
reliquis  mihi  placuit,  quum  ipse,  duce  Illustri  Budge, 
explorationes  chemicas  et  microscopicas  telarum  morbo- 
sarum praecipue  tumorum  malignorum  Instituerim,  deinde 
quod  plena  variarum,  quae  de  hoc  capite  editae  sunt, 
opinionum  collectio  nondum  exstat,  quae,  ut  mihi  videtur, 
medicorum  attentione  haud  indigna  est,  denique,  quod 
de  cancro  ipso  novas  aliquot  morbi  historias  apponere 
mihi  licuit.  Proinde,  auctorum  gravissimorum  de  cancro, 
de  cancri  natura,  de  dyscrasia  illa  carcinomatosa  opinio- 
nibus prolatis,  criteria  cancri,  speciatim  cancri  ventriculi, 
et  microscopica  et  chemica  et  anatomico  - pathologica 

respexi;  symptomatologiam  autem,  diagnosin,  prognosin, 
curationem,  prorsus  fere  omisi,  quippe  quae,  discendo 
tantum,  non  experiendo  mihi  cognita,  in  omnibus  libris 
pathologicis  descripta  reperiantur.  Quod  ad  diagnosin, 
tria  nova  signa,  a Dr.  Krieg  prolata,  quod  ad  sympto- 
matologiara,  tres  morbi  historias,  a Dr.  Heimann,  di- 
ligentissimo  nosocomii  civilis  Coloniensis  medico  mecum 
communicatas  exhibui,  quibus  magna  cancri  symptomatum 
varietas  et  diversitas  confirmatur;  quod  ad  curationem 
denique,  methodi  illius  a Dr.  M er  rem,  medico  Colo- 
niensi  illustrissimo,  ad  pylorum  scirrhosum  exstirpandum 
nuper  propositae,  mentionem  feci. 

Quid  medicus  octo  semestrium  praestare  possit.  Lecto- 
res Benevoli  e subsequentibus  judicent  velim. 


Quaecunque  telarum  degenerationes  in  corpore  occurrunt, 
in  degenerationes  partium  organicarum  s.  metamorphoses 
telarum  naturalium  in  materiam  naturae  non  consentaneam, 
et  -in  productiones  novarum  telarum,  quae  naturali  partium 
organicarum  compositioni  haud  congruunt  et  neque  in  parte 
affecta  neque  toto  in  corpore  reperiuntur,  dividi  queunt;  hae 
quidem  pseudorganisationes  s.  pseudoplasmata  vocantur.  Ratio 
atque  experientia  nos  edocent,  primitivam  illarum  metamor- 
phosium,  illius  vitiosae  telarum  naturae,  causam  cerni  in 
nutritione  quod  ad  quantitatem  et  qualitatem  mutata,  quam 
ipsam  ingeniosissime  Otto’)  primum  a vitiosa  corporis  totius 
fabrica  deducit  (unde  formationes  inhibitae),  deinde  a de- 
ficiente alicujus  partis  vi  vitali  (unde  involutiones)  tura  a 
certis  quibusdam  morbis,  quibus,  ut  Otto  docet,  inprimis 
inflammatione  vel  condicionibus  huic  similibus,  in  plasticitate 
aucta  positis,  gravissima  texturae  vitia  efficiantur.  Quae 
autem  pseudorganisationes,  pseudoplasmata,  criterio  maxime 
perspicuo  ad  classificationem  accommodato,  in  tumorum 
numerum  referuntur,  quum  paene  semper  tumores  certo  loco 
inhaerentes  sistant;  pseudorganisationes  vero  tumoribus  pror- 
sus aequiparari,  alienum  est,  quod  tumores  saepissime  repe- 


*)  Otto,  Handbuch  der  pathol.  Anatomie. 

titiones  tantum  et  luxuriationes  telae  naturalis  sunt.  Tumor, 
phyma,  partis  alicujus  extensio  est  per  vitiosas  ma- 

terias, quae  inter  telae  fibras  abscedunt  et  vel  crystallinae, 
vel  non  crystallinae,  liquidae,  aut  molles,  aut  solidae  esse 
possunt.  Nulla  certe  artis  medicae  pars  aptam  classificationem 
tam  difficulter  admittit,  quam  quae  de  tumoribus  agit,  quo 
factum  est,  ut  scriptores  priores  multas  easque  leves  divi- 
siones obtulerint;  etenim  alii  eorum  formam  tantum  respexerunt, 
alii  originem,  alii  incrementa;  postea  tumores  secundum  dif- 
ferentem massae  vitiosae  indolem  distribui  coeperunt;  Ab  er-  | 
nethy  quinque  tumorum  malignorum  genera  statuit:  sarcoma 
pancreati,  mammae  simile,  medullare,  tuberculosum,  scirrho- 
sum;  Laennec  massam  distinxit  tuberculosam,  scirrhosam, 
medullarem,  melanodem;  Meckel  telam  pancreati,  mammae, 
cerebro  vel  medullae  similem,  scirrhosam,  tuberculosam  s, 
scrophulosam.  J.  Mueller*)  primus  ostendit,  divisionem 
telae  tumorum  morbosae  in  homogeneam  et  heterogeneara 
admittendam  non  esse,  utpote  tumorum  structura  quod  ad 
elementa  subtilissima  eadem  sit.  Hujus  viri  praestantissimi 
diligentissimae  et  numerosae  disquisitiones  nos  edocuerunt, 
subtilissima,  microscopio  solo  perspicua,  tumorum  elementa 
esse:  vasa  capillaria,  fibras,  granula,  cellulas  et  cum  et  sine 
nucleis,  corpuscula  caudata  fusiformia,  vasa.  Quod  ad 
chemicam  tumorum  compositionem  Mu  e lier,  disquisitionibus 
multis  edoctus,  distinxit:  tumores  adipem,  gluten,  albumen 
praecipue  continentes. 

Omnes  divisiones  relatae  exiguam  medicinae  practicae 
afferunt  utilitatem,  quippe  quae  signa,  progressus,  mutuam 
in  partes  propinquas  totumque  corpus  efficacitatem  haud 

0 J.  Mulier,  tiber  den  feinern  Bau  der  GeschwUlste. 

respiciant.  Anatomiae  pathologicae  est,  divisionem  proferre^ 
omnibus  desideriis  respondentem;  quae  num  unquam  reperiatur, 
nescio,  quum  et  nova  nomina,  quantacunque  subtilitate  exco- 
gitentur et  fingantur,  haud  certam  spem  nobis  suppeditent, 
fore  ut  patbologia  in  systema  omnibus  desideriis  consentaneum 
unquam  redigatur: 

In’s  Inn’re  der  Natur  dringt  kein  erschaff’ner  Geist, 

Schon  gliicklich,  wem  sie  nur  die  auss’re  Sebale  weist!  — 
Divisio  tumorum  usui  practico  aptissima  est  antiqua  illa 
in  tumores  benignos  et  malignos;  alia  pseudoplasmata  a 
nutritione  pendent,  quod  ad  quantitatem  mutata,  a sanis  parti- 
bus stricte  segregata,  mechanice  tantum,  etsi  maxima  sint, 
offendunt,  textura,  ut  Otto  perhibet,  interdum  telis  naturali- 
bus ex  parte  simili,  universae  materiarum  vicissitudini  sunt 
obnoxia,  quod  ad  naturam  benigna;  alia  autem  qualitativae 
nutritionis  mutationi  superstructa,  minus  segregantur,  deleteriam 
in  totum  corpus  vim  exserunt,  omnes  finitimas  telas  absque 
compositionis  discrimine  petunt,  textura,  ut  Otto  docet,  telis 
naturalibus  paene  est  dissimilis,  natura  plus  minus  maligna. 
Otto  illis  annumerat  tumores  cysticos  s.  cystides,  (quas, 
reputata  compositione,  in  lipomata,  steatomata,  hydatides, 
tumores  synoviales,  bygromata,  atheromata,  melicerides  distri- 
buit) his  autem  scrophulas  s.  tubercula  s.  nodos  s.  strumas, 
sarcomata  s.  sarcoses  (quo  excrescentiae  carnosae,  fungi, 
polypi,  sarcomata  stricte  dicta,  condylomata,  epulis,  osteosar- 
corna*,  sarcoma  medullare  referuntur)  scirrhum  s.  cancrum 
s.  carcinoma.  Quam  classificationem  novissimis  universae 
artis  medicae  incrementis  non  respondere,  primus  ostendit 
intuitus.  Budge  ^)  inter  tumorum  malignorum  genus  refert; 


Budge,  allgemeine  Pathologie. 


fungum  medullarem,  scirrhura,  tubercula,  osteoides;  Chelius*) 
tubercula,  fungum  medullarem,  scirrhum;  omnes  autem  ab 
antiquissimo  inde  aevo  scirrhum  degenerationem  summopere 
esse  malignam  censuerunt,  de  quo,  speciatim  de  scirrho 
ventriculi  nunc  expositurus  sum. 

De  cancri  definitione. 

Si  quis  definitionem  cancri  ante  omnia  esse  proferendam 
judicet,  naturam  ejus  talem  esse  cogitet,  ad  quam  revelan- 
dam altero  Columbo  opus  sit;  omnes  certe  auctores  con- 
sentiunt definitionem,  quae  morbi  indolem  totam  complectatur, 
difficillime  edi  posse,  licet  multi  id  experti  sint.  Chelius 
cancrum  esse  docet  degenerationem,  quae  ex  ulceratione 
„scirrhi”  oriatur,  (quaenam  est  natura  scirrhi?)  perpetuum 
habeat  nisum,  omnes  partes  sine  compositionis  discrimine 
dissolvendi,  sibi  commissa  nunquam  ad  sanitatem  perducatur 
(quod  Schoenlein^)  omnino  negat)  et  ad  certum  gradum 
evecta  universas  inferat  perturbationes.  Meissner  et 
Schmidt^)  scirrhum  esse  perhibent  indurationem  (unde  de- 
nominatio; ,,scirrhus”)  exsudatione  et  retentione  materiae 
coagulabilis  in  telarum  interstitiis,  quae  irritationis  processu 
efficiatur;  ulcera  carcinomatosa,  materiam  encephaloidem,  fun- 
gum haematodem,  sarcoma  medullare  etc.  esse  degenerationes, 
inflammatione  inductas  secundaria,  qua  dissolutio  telarum  jam 
vitiosarum  oriatur;  quam  opinionem,  jam  prius  a C.  Wen- 
zeP)  prolatam,  J.  Mu  e 11  er  omnino  refellit;  fungum  enim, 

')  Chelius,  Handbuch  der  Ghiriirgie.  2.  Th.  2.  Abth.  §.2154. 

Schbnlein,  allg.  u.  spez.  Patii,  u.  Therap.  T.  111.  pag.  263. 

*)  Meifsner  u.  Sclimidt,  Encyklopaedie  d.  med.  Wissensch. 

*)  Wenzel  iiber  Induration  und  das  Geschwiir  in  indurirten 
Theilen. 

ait,  medullarem  et  carcinoma  alveolare,  alias  cancri  formas, 
prima  origine  ab  induratione  maxime  differentes,  haud  esse 
respectas,  scirrhum  autem  ipsum  et  prima  origine  et  pro- 
gressu ab' induratione  discrepare,  quod  effatum  etiam  Wal- 
ther’)  probat.  Plurimae  cancri  definitiones,  naturae  interioris 
ratione  non  habita,  symptomata  modo  respiciunt,  id  quod, 
etiamsi  theoriae  strictiori  repugnat,  summum  praebet  usum. 
Choulant^)  ingeniose  dicit,  cancrum  esse  genus  pseudoplas- 
maturn  malignorum,  quibus  commune  illud  sit,  ut  instar  tu- 
morum iniquorum  et  salebrosorum  in  corporis  telis  oriantur 
et  cum  earum  damno  per  intussusceptionem  crescant,  (quod 
omnes  fere  auctores  gravissimum  esse  fatentur^  excepto 
Schoenlein^  qui  incrementum  per  intussusceptionem 
inferioribus  modo  carcinomatis  speciebus ^ superioribus 
autem  incrementum  per  juxtapositionem  adscribit)  ita 
ut  omnes  absque  discrimine  telas  partesque  propinquas  in 
homogeneam  massam  gradatim  convertant  et  postremo  dissol- 
vant. Acutissime  autem  praxique  medicae  convenientissime 
J.  Mueller  omnes  illos  tumores  definit,  cancrosos  significans, 
qui  naturalem  omnium  telarum  structuram  dissolvant,  primitus 
e causa  constitutionali  proficiscantur  aut  progredientes  fiant 
constitutionales,  eoque  facto  post  exstirpationem  semper  re- 
deant et  inevitabilem  aegrotis  mortem  inferant. 

Be  cancri  natura^ 

Cancri  natura  densis  adhuc  tenebris  obruitur;  multae, 
quae  huc  spectant,  opiniones  naturam  exploratu  difficillimam 
esse  ostendunt.  Hippocrates,  quum  feminae  melancholicae. 


’)  Journal  ftir  Chirurgie*  und  Augenheilkunde,  Tom.  V. 
’)  Choulant,  Lehrbuch  der  spez.  Pathol.  u.  Therap. 

quibus  menses  haud  respondent,  cancjo  saepe  petantur,  atram 
bilem  aut  vitiosum  fermentum  cancro  subesse  judicavit,  se- 
quentibus Galeno,  Celso,  Aretaeo,  plerisque  veterum. 
Ambrosius  Pare  hunc  morbum  ab  humore  maligno  ser- 
pente derivavit;  Lapeyronie,  Petit,  Quesnay  lympham 
in  morbo  cancroso  condensari  et  in  saniem  serpentem  com- 
mutari docuerunt;  haud  minus  Pelletan  et  Ledran  cancri 
originem  lymphae  mutationi  vitiosae  indolique  morbosae  ad- 
scripserunt.  Hunter,  Adams  et  Baron,  cancrum  esse 
compositura  ex  hydatidibus  degeneratis,  oriri  ex  vesiculis  hy- 
datideis,  quas  nominant  hydatides  carcinomatosas,  conjectarunt; 
Adams  adeo  tres  distinxit  in  partibus  cancrosis  hydatidum 
species:  hydatidem  communem,  gelatinosam  et  sanguineam, 
cujus  opinionis  perversitatem  jam  Meckel  commonstravit, 
Vi  garo  ux  lympham  perhibet  causam  cancri  materialem, 
turbationes  autem  speciales,  quae  humoris  lymphatici  motum 
per  vasa  retardent  aut  inhibeant,  adesse  oportere  opinatur. 
Chopart  et  Desault,  scirrhum  mammae  oriri  docuerunt, 
si  humor  lymphaticus  erethismo  partium  solidarum  aut  atonia, 
plagis,  lapsu  etc.  inducta,  in  vasis  haesitet.  Cruveilhier 
scirrhi  sedem  systemati  capillari  venoso  assignat;  hoc  unum, 
ait,  scirrho  esse  affectum,  alia  elementa  organica  atrophia 
pariter  tabescere,  prout  systema  venosum  magis  magisque 
crescat.  Crawford,  oriente  cancro  adesse  aliquid  arbitra- 
tur gasi  hydrosulphurato  simile,  quod  cum  ammoniaco  se 
conjungat;  comparat  igitur  cancri  naturam  cum  mutationibus, 
ex  putredine  prodeuntibus.  Auctore  Peyrilhe  diathesis  pri- 
maria non  exstat,  cancer  ex  motu  spontaneo  oritur,  quo  omnes 
humores  effusi  in  tumoribus  glandulosis  in  ichorem  putridum 
et  exedentem  mutentur;  contra  Benj.  Bell,  fluidum  acre 
negans,  injurias  accidentales  (ut  plagas,  lapsus)  morbum 

gignere  tradit,  quippe  quae  materiam  proferant  non  minus 
acrem,  quam  cancri.  Ponteau  offensionem  continuitatis  te- 
larum affectarum,  quae  ab  exordio  morbi  adsit,  primam  cancri 
causam  suppeditare  affirmat;  momentis  accidentalibus  vasa 
minora  rumpi,  e quibus  sanguis  aliaque  fortasse  fluida  effun- 
dantur, quae  dissolvantur,  acria  fiant,  propinquas  nervorum 
fibras  irritent  tumoremque  primum  minimum,  deinde  maxime 
increscentem  et  indurescentem  efficiant.  Scarpa  docet, 
scirrhum  initio  nibil  esse,  nisi  depositum  semen  malignum, 
toto  corpore  genitum,  vitalibus  viribus  eliminatum  et  in 
intima  alicujus  glandulae  conglomeratae,  aut  in  aliqua 
cutis  exterioris  vel  interioris  parte  collectum,  ubi  occultetur 
et  lateat,  atque  eo  usque  insontem  depositamque  e cancro 
materiam  in  ichorem  cancrosum  converti  et  dyscrasiam  uni- 
versalem gigni.  Chelius  cancrum  appellat  morbum  pro- 
priae indolis,  pendentem  a singulari  dispositione,  plane  nobis 
incognita,  quae  hereditaria,  varium  gradum  in  eodem  homine 
manifestare  possit.  Choulant  signa  affert  degenerationis 
cancrosae  propria : incrementum  organicum,  progressus  interiores 
liberos  parasiticos  cum  damno  telarum  naturalium,  extensionem 
e metamorphosi  telarum  maxime  variarum  in  massam  homo- 
geneam,  nisum  in  ulcerationem  malignam  transeundi  et  post 
exstirpationem  redeundi;  Canstatt  carcinomata  requirere, 
ait,  cytoblastema  quoddam  proprium,  insigne  plasticitate  disso-^ 
luta  et  libera ; hanc  materiam  esse  cacoplasticam  Lob- 
^steinianam,  quae  omnibus  virium  vitalium  conatibus,  reliquo 
organismo  eam  assimilandi  repugnet  et  incrementa  cuni 
damno  organismi  organorumque,  quibus  parasiti  instar  insederit, 
avide  capiat.  Budge  duas  offert  opiniones,  principatum 
neutri  deferens;  aut  ex  naturalibus  sanguinis  partibus  vitioso 
organorum  nisu  formativo,  qui  vel  hereditarius  vel  variis 

demum  noxis  inferri  possit,  tumoris  massam  aeque  oriri,  ac 
omnes  substantias,  quae  in  sanguine  nondum  insint,  aut  tu- 
mores cancrosos  esse  propria  animantia  organica,  in  quorum 
originem  inquiri  nequeat,  seminibus  se  propagantia,  quae 
tumorum  elementis  contineantur  et  in  sanguinem  traduci  pos- 
sint. Schoenlein  naturam  carcinomatis  physiologicam  his 
momentis  construit: 

1.  carcinomati,  inquit,  opus  est  pseudoplasmate  proprio, 
quod  vitam  habet  singularem  variasque  formationis  periodos 
emetitur. 

2.  pseudoplasma  proclivitate  excellit,  omnes  partes  pro- 
pinquas in  massam  sui  similem  mutandi;  (quod  Schoenlein 
fermentationem  organicam  vocat,  hanc  metamorphosin  cum 
illa  ingeniose  comparans,  quam  fermentatio  efficit.) 

3.  pseudoplasma,  altera  in  parte  exstirpatum,  in  altera 
certe,  nisi  in  eadem,  recrudescit. 

4.  in  morbo  carcinomatoso  praeternaturalis  formatio,  et 
localis  et  universalis,  pigmenti  fulvo-fusci,  lividi,  nigri, 
deprehenditur,  cujus  basin  cruorinum  sistit;  sub  cute  stratum 
pituitae  subflavae  abscedit,  qua  cutis  color  flavus  redditur; 
quae  formatio  pigmenti  universalis  est. 

5.  Functiones  organorum  affectorum,  vel  propinquorum, 
semper  reperiuntur  turbatae; 

6.  Reliquorum  organorum  nutritio  in  pseudoplasmatis 
commodum  laesa  est.  — Ceterum  ea  ipsa  re  nititur  pseu- 
doplasmatis malignitas,  quod  tota  corporis  nutritio  processui 
locali  vegetationis  parasiticae  obnoxia  est.  — 

C.  Wenzel,  ut  supra  retuli,  scirrhum  aequiparavit  in- 
durationi  et  carcinoma  inflammationi  partium  induratarum ; 
eodem  modo  Meissner  et  Schmidt  in  encyclopaedia  me- 
dica cancrum  ab  irritatione  aut  inflammatione  deducunt,  ita 

ut  cancrum , nisi  harum  causarum  alterutra  praegrediatur, 
nunquam  emergere  putent,  quam  sententiam  Rust,  Walther, 
J.  Mueller  plane  diffitentur:  hoc  ipsum,  ajunt,  esse  dis- 
crimen inter  indurationem  et  cancrum,  quod  illa  exitus  sit 
inflammationis,  quae  antecesserit  neque  amplius  vigeat,  hic 
autem  effectus  causae  morbificae  adhuc  vigentis,  processus 
vitiosi  vegetativi,  dyscrasiaa  specificae,;  quiescere  et  subsistere 
dicunt  indurationem,  moveri  et  progredi  cancrum.  Disqui- 
sitiones nuperrimae  accuratissimae  et  sagacissimae  opinionem 
Waltheri  et  Muelleri  omnino  comprobant,  uterque  enim, 
carcinoma  fibrosum  non  solum  sine  inflammatione  nasci,  sed 
etiam  ejus  structuram  ab  exordio  ab  illa  indurationis  sim- 
plicis discrepare  commonstravit.  Opinio  Muelleri  disqui- 
sitionibus multorum  annorum  confirmatur,  quarum  dignitatem 
et  gravitatem  jam  auctoris  nomen  test.atur.  Referam  igitur 
summam  disquisitionum  circa  cancri  naturam  a Mueller 
institutarum,  qui  sententias  decem*),  ab  auctoribus  plurimis 
iisque  gravissimis  comprobatas,  apponit,  e quibus  dignitas 
omnium  opinionum  supra  memoratarum  major  aut  minor 
dirimi  potest: 

1.  Carcinoma  et  structura  et  natura  interiore  ab  indura- 
tione  simplici  differt. 

2.  Carcinoma  etiam  natura  sua  ab  ulcere  partium  indu- 
ratarum discrepat. 

3.  Carcinoma  non  est  tela  praeternaturalis  minimaeque 
telae  partes  non  gravius  differunt  a telae  partibus  tumorum 
benignorum  telisque  embryonis  primariis. 

4.  Haud  magis  carcinoma  componitur  elementis  chemicis 
soli  propriis,  omissa  dissolutione  ichprosa. 

5.  Veruntamen  a proprio  modo  actionis  productivae  et 

dissolventis^  carcinomati  competentis,  signa  anatomica  gene- 
ralia pendent,  saepe,  imo  semper  fere,  oculis  solis  cogno- 
scenda. 

6.  Carcinomatis  evolutio  nititur  aegrotatione  vegetationis 
aut  generali  aut  locali,  in  generalem  transitura. 

7.  Etsi  dispositio  ad  carcinoma  universalis  ante  ejus 
ortum  plerumque  exstat,  tamen  fatendum  est,  carcinoma  ex 
dispositione  topica  oriri  *posse,  quam  serius  demum  generalis 
subsequatur;  quae  diathesis  localis  et  viribus  propriis,  quas 
evincere  licet,  inniti  potest. 

8.  Tumores  quidam,  per  se  minime  cancrosi,  qui  secun- 
dum naturam  suam  omnino  locales  restare  possunt,  oblatis 
condicionibus  localem  ad  carcinoma  dispositionem  facile  pro- 
ferre possunt.  (Teleangiectasiae  et  naevi.) 

9.  Multi  tamen  tumores  a carcinomate  discrepantes, 
repetitis  ipsis  injuriis,  nullum  manifestant  nisum,  dispositio- 
nem cancrosam  procreandi,  vel,  ut  rectius  dicam,  nisus 
eorum  carcinomatosam  dispositionem  evolvendi , certe  non 
major  est,  quam  aliarum  telarum  sanarum.  (Lipomata  sim- 
plicia, desmoides,  enchondroma,  cholesteatoma,  cystosarcoroa, 
sarcomata  et  osteosarcomata  albuminosa.) 

10.  Quaeque  carcinomatis  forma  omni  aetate  omnibus- 
que  in  organis  occurrere  videtur;  organa  autem  nonnulla 
certis  aetatibus  carcinomati  prae  aliis  obnoxia  sunt.  — 

De  dyscrasia  carcinomatosa  primitiva  et 
secundaria, 

Jarn  locus  est,  de  propria  illa  dyscrasia  carcinomatosa 
disserendi,  de  qua  omnes  fere  auctores  dissentiunt.  Alii 
specificam  dyscrasiam  negant,  cancrum  enim  esse  censent 
malum  locale,  quod  longius  demum  provectum  singularem 

efficiat  dyscrasiam ; alii  carcinoma  repetunt  a dyscrasia  spe- 
cifica universali,  quam  nunquam  deficere  posse  opinantur, 
imo  alii  illam  dyscrasiam  negant,  quae  ex  partibus  cancrosis 
corpori  suppeditetur,  ut  Stefani  *),  qui  icboris  cancrosi 
resorptionem  repudiat,  quamquam  Langenbeck  materiae 
cancrosae  in  venis  praesentiam  raicroscopio  ostendit  eaque 
in  venas  alicujus  canis  infusa,  tumores  in  pulmonibus  depre- 
hendit cancrosos,  quum  disquisitiones  microscopicas  insti- 
tuisset. Alibert  hanc  dyscrasiam  secundariam  eapropter 
diffitetur,  quod  glandulae  propinquae  saepe  prius  intumescant, 
quam  cancer  ulceretur,  nec  minus  saepe,  morbo  ipso  in 
longum  protracto,  tumore  careant;  illa  autem  glandularum 
amplificatio  et  pressione  et  irritatione  oriri  potest,  id  quod 
in  multis  aliis  morbis  animadvertimus.  Quid  autem  efficit, 
ut  carcinoma  post  exstirpationem  totius  partis  vitiosae  tam 
saepe,  imo  semper  fere,  multis  annis  praeteritis,  redeat,  nisi 
dyscrasia  in  organismo  vigeat?  Quid  est,  quod  tot  homines 
pessima  vitae  condicione  utentes,  omnibus  libidinibus  deditos, 
nunquam  phthisis,  arthritis,  haemorrhoides,  pseudoplasmata 
adgrediuntur , dum  alii,  optima  condicione  fruentes  atque 
honestissime  semper  viventes  sine  ulla  occasione  externa 
hisce  morbis  tentantur?  Aliud  igitur  momentum,  causa  occa- 
sionali  gravius,  ad  morbos  procreandos  accedere  debet;  hoc 
est  dyscrasia,  causa  TCQ07]yoviJb€Vij  s.  praedisponens,  seminia 
morborum!  Dyscrasia  igitur  illa  est  condicio  vitiosa,  quae 
velut  causa  morbifica  agit.  Itaque  plerique  auctorum  gra- 
vissimorum praesentiam  defendunt  dyscrasiae  carcinomatosae 

primitivae^  morbi  sanguinis  primitivi^  attamen  de  ejus  natura 
inter  se  dissident,  ut  in  omnibus  rebus,  quae  argumentis 
manifestis  dilucidari  nequeunt.  Certo  autem  constat,  hanc 
dyscrasiam  positam  esse  in  labe  nutritionis  universali,  in 
humorum  erasi,  id  est  in  succis  omnino  vitiatis,  quibus  pro- 
clivitas carcinoma  procreandi  inest.  J.  Mueller  cancri 
vegetativam  naturam  in  eo  cerni  docet,  quod  non  solum 
embryonalia  plasmatis  elementa , ut  in  primaria  telarum  for- 
matione, luxurianti  magnitudine  nascantur,  (hoc  etiam  beni- 
gnis tumoribus  esse  commune)  sed  etiam  quod  natura  propter 
localem  aut  universalem  vegetationis  labem  singularem  tela- 
rum  fabricam,  musculorum,  nervorum,  tendinum,  ossium  etc., 
non  amplius  tueri  valeat,  quae  igitur  in  novam  abeant  mas- 
sam. Alii,  ut  Choulant  et  Schoenlein,  probata  quidem 
dyscrasia,  quae  cancrum  procreare  possit,  primitivam  dyscra- 
siam specificam  cancrosam  repudiant;  auctore  Choulant 
plethora  abdominalis  venosa  fundamenta  cancri  praebet,  ex 
qua  postea  demum  dyscrasia  cancrosa  oriatur;  imo  Schoen- 
lein opinionem  profert,  certas  carcinomatis  formas  respon- 
dere certis  corporis  dyscrasiis , e.  gr.  sarcoma  medullare 
dyscrasiae  herpeticae,  fungum  haematodem  dyscrasiae  haemor- 
rhoidali  etc, , crebrius  etiam  evenire , ut  duae  vel  plures 
dyscrasiae  ad  carcinoma  formandum  conjungantur;  cui  opi- 
nioni ex  parte  consentanea  experientia  testatur,  corpora 
haeraorrhoidibus,  arthritide,  herpete,  syphilide  affecta,  carci- 
nomatibus inprimis  submitti.  — Mirum  sane  esi,  sanguinis 
indolem  in  dyscrasia  carcinomatosa,  quippe  qua  sola  via 
erui  possit  verum,  analysi  chemica  et  microscopio  obiter 
tantum  exploratam  esse,  itaque  perpauca  de  hac  re  inno- 
tuisse; sanguis  *)  in  dyscrasia  cancrosa  a principio  corpus- 

0 Engel  in  der  Zeitschrift  der  Wiener  Aerzte. 

culis  albumineque  opulentus,  fibrinae  inops  esse  videtur,  id 
quod  carcinomatis  compositioni  respondet;  postea  sanguis 
aegrotorum  cancro  laborantium  corpusculorum  inops  et  tan- 
dem sero  similis  fit.  In  venis  loco  affecto  propinquis  inest 
sanguis,  icbore  cancroso  absorpto  concretus,  eique  insunt 
globuli  cellulaeque  substantiae  carcinoraatosae  dissolutae, 
quae  postea  per  corpus  circumferri  ibique  radices  agere 
videntur,  quum,  morbo  amplificato,  in  pulmonibus,  hepate 
aliisque  organis  nodos  cancrosos  secundarios  vel  abscessus 
metastaticos  feperiamus.  — Ex  omnibus  de  dyscrasia  carci- 
nomatosa  appositis  opinionibus,  mihi  illa  maxime  placet,  quae 
hanc  dyscrasiam  indole  sua  ab  omnibus  aliis  differre  neque 
majorem  gradum  et  metamorphosin  aut  connubium  dyscrasiae 
syphiliticae,  arthriticae,  scrophulosae,  haemorrhoidalis  exhibere 
statuit,  quia  saepe  carcinomata  corporibus  integerrimis  et 
validissimis  innascuntur,  quibus,  ut  disquisitiones  accuratis- 
simae docent,  non  alia,  nisi  specifica  dyscrasia  carcinomatosa 
adscribi  potest;  cui  opinioni  illud  etiam  fidem  addit,  quod 
dyscrasia  cancrosa,  si  exstat,  omnes  alias  dyscrasias  com- 
primere et  subigere  solet;  quare  Rokitansky  dyscrasiam 
carcinomatosam  et  tuberculosam  elevari  affirmat.  Hujus 
specificae  dyscrasiae  cancrosae  vi  materiae  carcinomatosae 
coitus  in  aliqua  corporis  parte  evenit.  Dyscrasiam  univer- 
salem primitivam  non  semper  adesse  oportere,  inter  omnes 
auctores  celebriores  constare  videtur ; quam  sententiam  in- 
primis  eo  defendunt,  quod  interdum  cancer  post  exstirpationem 
haud  redeat;  largiendum  certe  estj  hoc  factum  esse  et  fieri 
posse;  sed  quaestio  perdifficilis  obtruditur,  num  illa  ab 
auctoribus  commemorata  causa  vera  sit,  num  dyscrasia  illis 
in  casibus  vere  defuerit?  Nonne  fortasse  dyscrasia  a prin- 
cipio vigens  esse  sublata  et  cum  parte  vitiosa  omnia  mor^ 

bosa  exstirpari  poterant,  quasi  omnibus  dyscrasiae  viribus 
ad  carcinoma  locale  procreandum  consumtis  ipsaque  omnino 
confecta?  Vel,  ut  aliis  verbis  dicam,  nonne  dyscrasia  univer- 
salis in  localem  forsan  transiit  et  omnia  nutritionis  humorum- 
que vitiosa  ad  partem  cancrosam  sese  verterunt  ibique  depo- 
sita sunt,  ita  ut  vegetatio  nutritioque  universalis  repurgata  | 
sit?  Idem  in  aliis  dyscrasiis  observari,  nemo  negat;  constat 
enim,  interdum  omnia  incommoda  haemorrhoidalia,  exstirpatis 
venarum  toris,  auferri;  dyscrasia  haemorrhoidalis,  quae  his 
in  casibus  aderat,  exstirpata  est  cum  partibus  vitiatis,  post- 
quam ad  partem  singularem  antea  secesserat;  nonne  omnes 
fatentur,  dyscrasiam  tuberculosam  depelli  posse?  neque  ullus, 
dyscrasiam  hoc  in  casu  nunquam  adfuisse,  existimabit;  idem 
observatum  est  in  dyscrasiis  exanthematicis  perniciosissimis, 
ita  ut  illustris  Juengken  certo  affirmet,  se  illum  dyscra- 
siae primitivae  universalis  transitum  in  statum  localem  in 
funge  melanode  exacte  observasse;  quidni  idem  de  aliis 
cancri  speciebus,  ergo  de  cancro  ipso,  profiteamur?  Proinde 
miror,  hanc  opinionem  nusquam  ventilatam  accuratiorique 
examini  esse  submissam.  Quae  quaestio  certe  summae  digni- 
tatis est,  nam  mulli  medici  practici  illustres  ex  ea  de  causa 
dyscrasiam  cancrosam  primitivam  negant,  quod  carcinoma 
post  exstirpationem  interdum  non  revertatur. 

Sin  (quod  gravissimi  auctores  affirmant)  carcinomata 
localia  sine  dyscrasia  primitiva  praegressa  inveniuntur,  facile 
intelligimus , ex  iis  dyscrasiam  universalem  secundariam  oriri 
posse;  id  enim  intuitus  aeque  docet  ac  disquisitiones,  quum 
propinqua  vasa  lymphatica  et  venosa  doleant,  morbi  seminia 
cum  ichore  cancroso  resorbeantur,  in  sanguinem  deducantur 
(quod  Gluge  et  Langenbeck,  ut  supra  retuli,  micro- 
scopio  ostenderunt)  et  in  variis  corporis  partibus  velut  plan* 

tarum  semina  crescant,  Alibert^  Biett  et  Dupuytren 
massam  cancrosam  sine  damno  se  inseruisse  tradunt,  qua 
de  causa  ichoris  cancrosi  resorptionem  negant;  accurata 
autem  experimenta  Langenbeckii,  qui  cellulas  carcinoma- 
tosas  in  venas  infudit,  illorum  effatum  satis  refellunt.  Hanc 
dyscrasiam  et  cachexiam  carcinomatosam  secundariam,  morbo 
progrediente , habitus  aegroti  ostendit;  cutis  colorem  cine- 
reum et  luridum,  postea  flavescentem,  rigiditatem  et  sicci- 
tatem obtinet;  facies,  inprimis  oris  regio,  gravissimi  morbi 
speciem  portendit,  totum  corpus  cereum  apparet,  animus  tur- 
batur, difficilis  morosusque  fit,  nutritio,  digestio,  somnus  aufe- 
runtur, tandem  status  hydropicus,  febris  hectica  accedunt.  — 

De  contagio  quodam  cancroso. 

Quod  attinet  ad  contagium  quoddam  carcinomatosum, 
priori  aevo  ab  omnibus  aeque  probatum  est,  ac  contagium 
phthisicum  omniumque  morborum,  cum  funestis  et  deleteriis 
symptomatis  junctorum  contagiositas.  Alibert  vero,  Biett 
et  Dupuytren  facta  insitione  veneni  carcinomatosi  osten- 
derunt, contagium  stricte  dictum  non  exstare;  longius  tamen 
isti  a vero  discesserunt,  contagium  cancrosum  esse  nullum 
affirmantes ; organismus  sanus  omnibus  viribus  contagium 
propulsat,  ita  ut  maximum  modo  intimumque  inter  homines 
commercium  infectionem  efficere  possit,  e.  gr.  commercium 
nutricis  cum  lactente ; materiae  cancrosae  resorptio,  cellulae- 
que carcinomatosae  in  sanguine  sunt  demonstratae;  nonne 
haec  carcinomatis  seminia  ex  matris  aegrotae  lacte  in  lacten- 
tis sanguinem  traduci  possunt?  Hereditas  saltem  carcinomatis 
aliorumque  morborum,  ut  tuberculorum,  scrophularum , illi 
rationi  favet.  ~ 

I)e  cancri  speciebus. 

Gradum  faciam  ad  descriptionem  carcinomatis  micro- 
scopicam,  cliemicam  et  anatomico  - pathologicam , primum 
generalem,  deinde  specialem  cum  tractatione  singularum  car- 
cinomatis specierum  conjunctam,  quas  ante  omnia  numerabo. 
Divisionis  secundum  carcinomatis  sedem  mentionem  modo 
injiciam,  quum  a nostro  consilio  aliena  sit;  quod  ad  sedem 
distinguere  licet; 

1.  carcinoma  glandularum  (inprimis  mammarum,  testiculorum, 
pancreatis,  hepatis,  glandularum  lymphaticarum); 

2.  carcinoma  tunicae  mucosae  (inprimis  ventriculi,  recti); 

3.  carcinoma  cutis  (ostii  labiorum  nariumque,  scroti,  qualis 
est  cancer  caminariorum) ; 

4.  carcinoma  vasorum,  inprimis  venarum; 

5.  carcinoma  ossium  (quod  oritur  aut  inter  superficiem 
ossis  exteriorem  et  periosteum,  aut  in  ossium  in- 
terioribus) ; 

6.  carcinoma  nervorum; 

7.  carcinoma  organorum  compositorum  (oculorum,  pul- 
monum etc.); 

In  musculis,  tunicis  serosis,  cartilaginibus  tendinibusque 
cancer  primitivus  oriri  non  videtur. 

Alibert  *)  e signis  exterioribus  species  carcinomatis 
sex  statuit: 

1.  cancrum  fungoidem; 

2.  cancrum  terebrantem ; 

3.  cancrum  eburneum ; 

4.  cancrum  globosum  ; 

5.  cancrum  anthracineum ; 

6.  cancrum  melaeneum  s.  tuberosum.  Auctores  recentiores 
iique  plurimi  secundum  variam  telarum  cancrosarum 
compositionem  cancrum  distinxerunt  in  species  quatuor: 

1.  scirrhum  s.  carcinoma  fibrosum; 

2.  sarcoma  medullare; 

3.  carcinoma  alveolare  s.  gelatinosum; 

4.  carcinoma  melanodes; 

attamen  nonnulli  sarcoma  medullare  discrepare  a cancro  per- 
peram judicant.  J.  Mueller,  disquisitionibus  permultis 
chemicis  et  microscopicis  circa  cancrum  institutisj  his  quatuor 
speciebus  duas  adjungit  alias: 

5.  carcinoma  reticulare  et 

6.  carcinoma  fasciculatum  s.  hyalinum. 

De  structura  omnium  cancri  specierum  micro- 
scopica  et  chemica. 

Omnium  carcinomatum  structura  nihil  ostendit,  quod  a 
structura  organismi  sani  alienum  sit;  elementa  gravissima 
sunt  duo,  alterum  blastema  s.  Zoogenum  quoddam,  alterum 
vasa;  blastematis  autem  elementa  sunt,  omnibus  consentienti- 
bus, cellulae  et  fibrae;  J.  Mueller  praeterea  nominat  cellulas 
fibrosas  vel  libras  cellulares.  J.  Vogel*)  elementum  tertium 
praeter  cellulas  et  fibras  affert,  scilicet  fluidum  quoddam 
mucosum,  quod  non  semper  quidem,  sed  saepe  adsit  et  acido 
acetico  et  solutione  aluminis  coagulet  (Pyinum?).  Horum 
autem  elementorum  varia  est  proportio,  ita  ut  unum  alterurave 
praevaleat,  unde  variae  cancri  species  deducendae  sunt. 

Cellulae  admodum  variae  formae  magnitudinisque  sunt,  ovatae, ' 
caudatae,  rotundae,  fusiformes;  omnes  fere  nucleum  habent 
aut  cum  aut  sine  corpusculis,  magis  minusve  perspicuum; 
non  minus  fibrae,  quae  semper  adsunt,  cum  latae  et  liga- 
mentosae  tum  angustae  aq)parent.  Primum  scirrhi  fundamen- 
tum est  blastema  omnino  amorphum,  verum  morbi  seminium, 
quod  auctore  Vogel  solidum,  fibrinae  exsudatae  coagulatae 
simile,  proteini  connubium  exhibuit.  Hoc  blastema  inter 
telarum  interstitia  depositum,  illas  arcte  ambiit;  cellulae  in 
hoc  blastemate  oriuntur  cum  simplices  tum  caudatae,  quae 
metamorphosin  in  fibras  significant;  interdum  amplissimas  cel- 
las vidit  Vogel,  munitas  crassis  parietibus,  e quibus  fibrae 
globosae  cavae  concentricae  evolvi  viderentur,  cavo  cellarum 
rotundis  cellulis  impleto ; ex  cellulis  igitur  fiunt  cellae  fibrosae, 
ex  his  fibrae.  Cellulae  inter  fibras,  quarum  ordo  maxime 
variat,  sitae  sunt  et  cinereum  colorem,  fibrae  autem  album, 
olFerunt.  Cancro  prorsus  confirmato,  major  fluidi  copia  cellu- 
larum massam  pervadit,  quo  tumor  mollescit;  cellulae  primae 
continuo  dissolvuntur  et  quidem  veterrimae,  in  tumoris  medio 
sitae,  quo  fit,  ut  cancer  a centro  ad  peripheriam  mollescat; 
fibrae  mollitiei  diutissime  resistunt.  Auctore  Gluge* *)  in 
sarcomatum  medullarium  fluido  parvae  reperiuntur  lamellae, 
quas  ex  fibrina  compositas  judicat;  adnotandum  est,  fungum 
medullarem  a Gluge^)  pro  tela  propria  non  haberi,  sed  pro 
fluido  vitioso  in  telas  sanas,  velut  in  spongiam,  infiltrato, 
quo  illae  extendantur  varieque  mutentur;  idem  massam  me- 
dullarem et  in  fluidis  corporis  humani  reperiri , asserit. 


*)  Abhandlung  zur  Physiologie  und  Pathologie.  Jena  1841. 

*)  Anatom, -mikrosk.  Untersuchungen  zur  allg.  u.  spec.  Patho- 
logie. Leipzig  1839. 

Bradley*)  etiam  fungum  medullarem  nihil  aliud  esse  putat^ 
nisi  aneurysma  venosum  (aneurisme  veneux). 

Albumen  est  elementum  pseudoplasmatum  carcinomatoso- 
rura  gravissimum/ idque  non  coagulatum,  ut  Budge  experi- 
mentis ostendit;  caseinum  quoque  et  adipis  vestigia  in  car- 
cinomatibus reperta  sunt;  parva  glutinis  in  carcinomate  copia 
ex  tela  cellulosa  oritur,  cum  tumore  cancroso  juncta,  id  quod 
Mueller  experimentis  illustravit.  Major  tumoris  pars  com- 
ponitur ex  corpore  coquendo  non  solubili , quod  albumine 
coagulato  efficitur;  exigua  pars,  quae  coctione  solvitur, 
auctore  Mueller,  caseinum  et  sialinum  esse  potest.  Re- 
centi carcinomati  aqua  frigida  parvam  albuminis  solubilis  por- 
tionem et  osmazoma  detrahit.  “ 

Hoc  blastema,  Zoogenum,  (compositum,  ut  breviter  re- 
petam, ex  basi  quadam  [stroma]  fibrarum  propriarum  albu- 
minosarum,  inter  quas  massa  cellularum  est  cinerea  aut  alba, 
gelatinosa  aut  liquida)  vasa  sanguifera,  interdum  adeo  majora 
antra  sanguifera,  permeant,  alterum  telae  carcinomatosae 
elementum,  quae  duplicem  originem  habere  possunt:  aut 
novis  vasis  emergentibus,  aut  sanis  amplificatis,  qua  de  re 
auctores  inter  se  dissident;  alii,  inter  quos  Canstatt, 
pseudoplasmati  carcinomatoso  adscribunt  systema  vasorum 
centrale,  id  est,  in  pseudoplasmate  existere  dicunt  vasa  nova, 
ut  in  embryone,  ovo  incubato,  in  pseudomembranis ; alii 
autem,  ut  Gluge,  Budge,  probabilius  esse  censent,  vasa 
sana  propinqua  in  pseudoplasroa  porrigi;  Schoenlein 
utrumque  vasorum  formandorum  genus  in  carcinomate  inesse 
posse,  putat.  — 

Secundum  variam  cellularum  fibrarumque  distributionem 

et  ordinem^  secundum  alterutrius  elementi  principatum,  supra 
dicta  carcinomatis  genera  distinguuntur;  plurimae  cellulae 
insunt  carcinomati  medullari,  unde  major  ejus  mollities  ; contra 
in  scirrho  praevalent  fibrae,  unde  durities  et  soliditas  et 
nomen:  ,,scirrhus  s.  carcinoma  fibrosum”;  in  cancro  alveolari 
superat  fluidum  illud  mucosum  a Vogel  commemoratum; 
inter  scirrhum  et  carcinoma  medullare  multae  speciei  varieta- 
tes reperiuntur,  e quibus  carcinoma  reticulare  et  fasciculatum 
componuntur;  carcinoma  melanodes  elementa  cancri  communia 
praebet,  praeterea  autem  cellulas  pigmentosas  nigras.  Natura 
igitur  omnium  horum  pseudoplasmatum  eadem  est,  etiamsi 
forma  externa  variat;  hac  ipsa  de  causa  fieri  potest,  ut 
alterum  carcinomatis  genus  alteri  succedat,  ut  e.  gr.  scirrhum 
exstirpatum  fungus  medullaris  excipiat,  quod  observationibus 
confirmatum  est;  sed  eodem  quoque  tempore  in  eadem  parte 
variae  carcinomatis  species  reperiuntur,  inprimis  in  ventriculo, 
in  quo,  auctore  Rokitansky,  carcinoma  fibrosum  principium 
sistere  potest,  transiens  in  carcinoma  alveolare,  ex  cujus 
cellulis  postremo  carcinoma  medullare , praecipue  in  peri- 
pheria,  admodum  luxurians  evolvitur.  Substantia  cancrosa 
duobus  modis  cum  organorum  tela  conjungi  potest,  aut  in 
tela  infiltrata,  aut  a sanis  organorum  telis  perspicue  segregata, 
interdum  cystide  circumclusa  deprehenditur. 

Singulas  carcinomatis  species  descripturus,  illas  modo 
fusius  exponam,  quae  meo  consilio  propius  respondent,  id 
est  eas,  quae  inprimis  in  ventriculo  sedem  habent:  scirrhum 
simplicem  s.  carcinoma  fibrosum,  carcinoma  gelatinosum  et 
fungum  medullarem;  reliquas  species: , carcinoma  reticulare, 
fasciculatum  et  melanodes,  obiter  modo  attingam. 

I.  Scirrhus  s.  carcinoma  fibrosum, 

Scirrhum  Adams,  Baillie,  Abernethy,  Bayie, 

Cayolj  Breschet  et  F errus,  Cruv eilhier,  Laennec, 
Wardrop,  Travers,  Ch.  Bell,  Asthley  Cooper, 
Scarpa  disquisiverunt,  qui  omnes  plus  minus  consentiunt, 
scirrhum  primo  in  stadio,  in  quo  cancer  occultus  nominatur, 
tumorem  esse  durum,  solidum,  resistentem,  cartilagini  aut 
lardo  consistentia  et  colore  maxime  similem,  quae  massa 
lardosa  in  centro  durior  sit,  quam  in  peripheria;  hanc  mas- 
sam componi  ex  duabus  partibus  diversis  et  materiis,  quarum 
altera  dura  et  fibrosa  sit,  scalpello  incisa  crepitans  et  orga- 
nisata,  altera  mollior,  splendida  et  anorganica,  albi,  coerulei, 
glauci,  rubri  aut  flavi  coloris,  speciem  albuminis  coagulati 
offerens;  massa  fibrosa  citra  ordinem  varios  parietes  et  antra, 
in  quibus  inest  illa  substantia  mollior,  constituit  et  compo- 
nitur ex  foliis  irregularibus,  altero  alteri  superinjectis,  quae 
alia  folia  transgrediuntur,  eoque  modo  parietes  et  antra  for- 
mantur. Saepe  substantia  fibrosa  quasi  nucleus  est,  ex  quo 
undique  parietes  procedunt,  ita  ut  massa  persecta  appareat 
radiata;  ambae  substantiae  magnitudine  variant,  ita  ut  plura 
intermedia  reperiantur.  Interdum  in  scirrho  tumores  exstant 
cystici,  impleti  fluido  varii  coloris,  quod  Otto  lympham 
nominat.  J.  Mueller  haec  apponit:  in  carcinomate  fibroso 
massae  inaequales,  resistentes,  plerumque  non  pannosae,  in 
loci  dissecti  superficie  basin  canam  exhibent,  cartilagini  paullo 
tantum  similem,  cui  ligamenta  subalba  non  semper  insunt; 
organorum  glandulosorum  scirrhus  talia  fila  habet,  minime 
organorum  non  glandulosorum;  massa  componitur  ex  sub- 
stantia fibrosa  et  granulosa  cana;  altera  in  loci  dissecti 
superficie  raro  conspicitur,  sed  derasa  demum  massa  granu- 
losa, cui  illa  quasi  stroma  suppeditat;  basis  fibrosa,  si 
massa  granulosa  cana  radendo  aufertur,  valde  irregularem 
telam  pannosam  fasciculorum  fibrosorum  solidorum  ostendit. 

Massa  cana  plane  componitur  ex  globulis  formativis  micro- 
scopicis,  perspicuis^  paullo  inter  se  cohaerentibus;  qui  glo- 
buli formativi  cellulae  sunt  cavae^  aut  vesiculae,  magnitudine 
0,00045  — 0,00120  p.  C.,  aqua  frigida  et  fervente,  nec 
non  acido  acetico  haud  solubiles.  In  aliis  cellulis  nonnulla 
modo  videmus  puncta,  granis  parvis  similia,  in  aliis  corpu- 
sculum majus,  ut  nucleum  aut  parvam  in  globulo  cellulari 
vesiculam.  Praeter  globulos  formativos  semper  multi  thrombi 
adiposi  in  massa  scirrhosa  insunt.  Haec  carcinomatis  species 
inprimis  in  mamma,  verum  etiam  in  ventriculo,  utero,  cute, 
reperitur.  — 

T)e  signis  anatomicis  generalibus  cancri  ventriculi. 

Antequam  scirrhum  s.  carcinoma  fibrosum,  quale  in  ven- 
triculo apparet,  describam,  signa  anatomica  generalia,  omnibus 
carcinomatis  ventriculi  speciebus  respondentia,  praemittam, 
ut  postea  repetitionibus  supersedere  possim. 

Carcinoma  ventriculi  varias  ejus  partes  tenere  potest; 
ventriculus  totus  haud  saepe  quidem,  attamen  non  adeo  raro, 
ut  multi  putant,  cancrosus  depreTienditur ; inprimis  carcinoma 
alveolare  ventriculo  toto  potitur.  Pylorus  et  portio  pylorica 
cancro  plurime  petitur,  tum  cardia,  curvatura  minor,  paries 
anticus,  posticus  et  fundus  ventriculi.  Auctore  Mueller 

tunicae  muscularis  condicio  in  omnibus  carcinomatis  speciebus 

» 

certissimum  cancri  criterium  exhibet;  in  plerisque  enim  ven- 
triculi degenerationibus  cancrosis  tunica  muscularis  non  solum 
graviter  intumescit,  sed  etiam  loci  dissecti  facies  formam 
flabelli  praebet,  id  quod  et  fasciculis  muscularibus  persectis 
et  septis  capsulisque  membranaceis  et  fibrosis  percisis  effi- 
citur. Flabella  saepe  ostendunt  partes  juxtapositae,  alterae 
alteris  superimpositae  et  inter  fasciculos  musculares  jacentes, 

membranosae 5 fibrosae,  cellulis  gelatinosis  omnino  impletae, 
quae  rursus  cellulas  minores  involvunt,  ita  ut  capsulae  intus 
partitae  appareant.  Mueller  interdum  in  loci  dissecti 
superficie  flabelliformi  tunicae  muscularis  spissatae  capsulas, 
ut  videbatur  massa  fibrosa  impletas,  animadvertit.  Haec 
species  flabelliformis  tunicae  muscularis  jam  in  principio 
degenerationis  cancrosae  se  ostendit  et  in  carcinoma  alveo- 
lare abire  potest,  si  omnia  telarum  discrimina  singulorum 
ventriculi  stratorum  sublata  sunt  cellulisque  gelatina  impletis 
cesserunt.  Ex  tunica  serosa  degeneratio  carcinomatosa  nun- 
quam proficiscitur.  Carcinoma  pylori,  annulo  pylorico  semper 
terminatum,  nunquam  ad  duodenum  pergit,  cancer  autem 
cardiae  auctore  Kokitansky  per  magnam  oesophagi  partem 
semper  diffunditur.  Pylorus  carcinomatosus,  vel  coarctatus 
imo  obturatus  (ventriculi  cavo  plerumque  dilatato  et  tunicis 
plerumque  spissatis , interdum  extenuatis)  vel  amplificatus 
esse  potest.  Venae  in  superficie  ventriculi  saepe  retia  vari- 
cosa ostendunt,  vasa  lymphatica  tumores  sphaerulis  preca- 
toriis  similes.  Tunica  ventriculi  mucosa,  plerumque  sanguine 
abundans,  saepe  sanie  infiltrata,  rubra,  fusca,  nigra,  oede- 
matosa,  emphysematosa,  hypertrophica,  indurata  aut  mollita, 
muco  fusco  plerumque  obducta  cernitur;  in  ventriculi  cavo 
fluidum  mucosum,  nigrum,  coffeae  retrimentis  vel  fuligini 
simile,  vel  sanguine  mixtum,  reperitur,  in  ventriculi  venis 
et  in  vena  cava  saepe  massae  carcinomatosae ; glandulae 
ventriculi  mesenteriique  lymphaticae  massa  cancrosa  saepe 
infarctae,  semper  fere  tumidae  apparent,  id  quod  multi 
neglexerunt;  propinquae  carcinomati  partes,  ut  pancreas, 
hepar,  cura  ventriculo  carcinomatoso  saepe  mox  coalescunt. 
Quae  omnia  de  omnibus  carcinomatis  ventriculi  speciebus 
dicenda  sunt. 

De  scirrho  ventriculi, 

Scirrhum  ventriculi  s.  carcinoma  fibrosum^  quod  in  ven- 
triculo maxime  reperitur,  Rokitansky  rectissime  descri- 
bit: carcinoma  fibrosum  forma  strati  cellulosi  submucosi 

crassescentis  apparet,  quod  simul  in  massam  resistentem, 
subalbam,  lardo  fibroso  similem  gelascit  et  cum  tunica  mu- 
cosa muscularique  confunditur;  tunica  muscularis  albescit  et 
gradatim  in  telam  ex  flavido- subrufam , umbelliformem,  sub- 
stantia leviter  pellucente  quasi  crystallina  impletam  transfor- 
matur. Inaequabili  strati  cellulosi  submucosi  incremento 
tubera  in  superficie  ventriculi  interiore  oriuntur;  tunica  mu- 
cosa aut  in  telam  carcinomatosam  alveolarem  degenerat,  aut 
luxuriationes  fungosas  emittit,  aut  mollitiei  cedit  nigrae  cum 
sanguinis  effusione,  stratumque  cellulosum  scirrhosum  postremo 
omnino  nudum  apparet.  Scirrbus  hic  illic  gangraena  destruitur 
aut  in  carcinoma  medullare  vertitur,  forma  luxuriationum 
vascularium , quae  in  ichorem  transeunt  ulcusque  margine 
praeditum  vallato,  lardo  medullaeque  simile  relinquunt. 

II.  Carcinoma  medullare  (fungus  medullaris,  fungus 
haematodes,  Encephaloides). 

Haec  species  in  omnibus^  corporis  partibus  occurrere 
potest,  etenim  in  oculi  bulbo,  in  parotide,  in  glandula  thymo, 
in  testiculis,  ovariis,  utero,  in  hepate,  liene,  renibus,  mam- 
mis, pulmonibus,  corde,  in  tunicis  mucosis,  in  ossibus  aliis- 
que  partibus  observata  est;  ipse  in  nosocomio  civili  Colo- 
niensi  magnitudine  globi  tormentarii  ex  cerebro  succrescere 
vidi.  Tumoris  figura  est  rotunda,  interdum  applanata,  saepe 
irregularis,  superficies  partita  in  lobulos,  sulcis  magis  minusve 

*)  Rokitansky,  pathologische  Anatomie  Bd.  III.  pag.  200. 

profundis  divisos.  Primis  temporibus  in  tumoris  interioribus 
massam  reperimus  mollem,  horaogeneam,  medullarem,  cerebri 
substantiae  similem,  fibris  telae  cellulosae  tenuioris  in  ma- 
jores aut  minores  lobulos  partitam,  quae  tamen  fibrae  raro 
, perspicuae  sunt,  coloris  lactei,  passim  subrufi  ; cujus  massae 
resistentia  ei  cerebri  humani  respondet,  quamquam  facile 
digitis  conteri  potest;  per  superficiem  multa  feruntur  vasa 
sanguifera,  radicibus  in  superficie  diffusis,  ramis  inassam 
interiorem  intrantibus.  Posteriori  tempore  massa  tumoris 
hornogenea,  cerebro  similis,  transformatur;  nonnullae  partes 
sanguine  effuso  et  majore  vasorum  extensione  cum  rubrum 
ostendunt  colorem,  tum  adeo  sanguine  mixtae  sunt,  ut  colo- 
rem  ex  rubro  nigrum  praebeant;  non  raro  massa  colorem 
prae  se  fert  album , ex  rubro  album  purisque  consistentiam, 
aut  colorem  fulvum  et  consistentiam  vitelli  ovi , hic  illic 
formam  cerebri  similem  recipit.  Quandoque  massae  insunt 
loca  duriora,  cartilagini  similia , imo  ossea;  massam  totam 
velamentum  cellulosum  ambit,  magis  minusve  perspicuum, 
quod  e tela  organorum  affectorum  cellulosa  duriori  aut 
molliori  componitur.  Haec  ipsa  coloris  consistentiaeque 
varietas  variis  temporibus  effecit,  ut  degenerationes  eaedem 
pro  diversis  haberentur;  ita  Gluge,  Bradley,  ut  supra 
retuli,  Abernethy,  A.  Burns,  discrimen  sistunt  inter 
fungum  haematodem  et  sarcoma  medullare;  Vogel,  fungum 
medullarem  esse  putat  complicationem  cum  telangiectasia ; 
jam  autem  Walther  utrumque  pseudoplasma  esse  species 
ejusdem  generis  ostendit.  J,  Mueller  nomen  fungum 
medullarem  adscribit  sequentibus  speciebus,  quae,  altera  in 
alteram,  transeant: 

1.  Carcinoma  medullare,  in  quo  praevalet  massa  medul- 
laris cum  globulis  formativis  rubrotundis  extra  rete  leviter 

fibrosum , quod  tumorem  transgreditur ; globuli  isti , a 
Gluge  *)  observati  et  descripti , auctore  Mueller,  iis 
scirrhi  simplicis  et  carcinomatis  reticularis  sunt  simillimi., 

2.  Carcinoma  medullare  cura  basi  mollissima,  cerebro 
simili,  composita  ex  corpusculis  ellipticis,  non  caudatis; 
Mueller  nunquam  in  his  corpusculis,  quae  magnitudinem 
duplo  majorem  cum  dimidio,  quam  sanguinis  corpuscula, 
eandemque  latitudinem  habent,  nucleum  vidit  singularem  aut 
cellulam  recentem. 

3.  Carcinomata  medullaria  cum  corpusculis  caudatis  aut 
fusiformibus,  quorum  haec  interdum,  si  corpuscula  caudata 
viam  certam  sequuntur,  formam  fibrosam  in  fracturae  facie 
imitantur;  modus  ipse,  quo  corpuscula  cohaerent,  speciem 
praebet  aut  radiatam  aut  fasciculatam;  interdum  viae  corpu- 
sculorum adeo  variant,  ut  tumor  in  fracturae  facie  nihil 
structurae  fibrosae  ostendat;  saepe  tamen  corpuscula  caudata 
summo  ordine  cohaerent;  diserte  autem  Mueller,  tumores 
quoque  benignos  esse  dicit  cum  corpusculis  caudatis  neque 
ab  his  malignitatem  pendere.  — Auctores,  qui  inflammationem 
omnium  pseudoplasmatum  causam  perhibent,  persuasum  quo- 
que habent,  (ut  hic  loci  eorum  opinionem  proferam)  scirrhum 
oriri,  si  inflammatio  sit  vehemens,  at  partes,  si  gradatim 
transformentur,  liquescere  et  ex  hac  materia  liquefacta  fun- 
gum haematodem  constare. 

De  carcinomate  medullari  ventriculi. 

Carcinoma  medullare  ventriculi,  saepius  cardiae  insidens, 
quam  aliis  partibus,  non  solum  carcinomate  fibroso  molle- 

*)  Anatom.-mikrosk.  Untersuchungen  zur  allg.  u.  spec.  Pathol. 
Leipzig  1839.  Heft  1.  II. 

scente  et  in  ulcerationem  abeunte,  ut  supra  dixi,  efiformari, 
sed  etiam  primitivum  apparere  potest;  constat  ex  massa 
pellucida,  magis  rninusve  substantiae  cerebri  cinereae  simili, 
subrubra,  multis  vasis  referta,  in  qua  saepe  sanguis  elFusus 
purisque  collectiones  deprehenduntur.  Oritur  infiltratione 
medullari  tunicarum  ventriculi  et  strati  cellularis  submucosi, 
aut  degeneratione  inter  ventriculi  tunicas  tuberosa. 

III.  Carcinoma  alveolare  s.  gelatinosum. 

Haec  carcinomatis  species,  quae  omnia  organa,  prae- 
cipue autem  ventriculum  adgreditur,  superficiem  offert  ini- 
quam, tuberosam;  substantiae  basis,  ut  Otto*)  ex  disqui- 
sitionibus sibi  persuasit , tela  est  lamellarum  fibrarumque 
plurimarum,  solidissimarum,  albarum,  decussatarum,  inter  quas 
cellulae,  arenularum  usque  ad  pisorum  maximorum  amplitu- 
dinem  habentes,  exstant;  omnibus  in  cellulis,  interdum  clau- 
sis, saepe  cum  propinquis  commercium  alentibus,  gelatina 
inest  tenacissima,  clara,  plane  pellucida.  Ventriculi  super- 
ficies interior  affecta  omnino  fere  tegumento  membranoso 
destituebatur  cellulaeque  plurimae,  et  majores  et  minores  in 
ventriculi  cavum  patescebant,  pressione  graviore  gelatinam 
effundentes,  interioribus  ventriculi  tunicis  degeneratione  omnino 
dissolutis.  — Andral®)  hanc  degenerationem  in  capite 
describens,  quod  de  mollitie  omnium  ventriculi  tunicarum 
agit,  ut  ipsius  verbis  utar,  haec  affert:  ,,La  tunique  muqueuse, 
la  membrane  charnue,  le  peritoine,  et  enfin  les  diverses 
couches  celluleuses  interposees  entre  ces  membranes  n’ont 
plus  leur  aspect  accoutume;  elles  sont  molles,  friables, 
comme  liquefiees;  souvent  elles  ressemblent  a une  sorte  de 

Seltene  Beobachtungen  zur  Anatomie,  Physiol.  u.  Pathol. 

“)  Precis  d’anatomie  pathologique. 

gelee  transparente , qui  conserve  a peine  1’apparence  d’une 
trame  organique.  Souvent/en  pareil  cas,  avant  de  toucher 
les  parois  de  Testomac  ou  des  intestins  on  les  croirait  tres 
sains ; elles  ne  sont  modifiees  que  sous  le  rapport  de  leur 
consistatice.”  — 

Cruveilhier  qui  Iiuic  cancri  speciei  plurimum  stu- 
dii impendit j carcinoma  alveolare  accuratissime  descripsit: 
Hujus  telae  morbosae  natura  transformatione  telae  sanae 
consistit  in  massam  alveolarem^  indolis  fibrosae,  quae  gela- 
tinam  quandam  pellucidam  circumdat;  quae  transformatio 
solis  oritur  materiis  vitiosis  deinceps  depositis.  Haec 

cancri  species  signa  localia  maxime  habet  obscura,  quae 
saepe  mechanica  functionis  turbatione  continentur;  eadem  in- 
flammationem praeteritam  excludit;  eo  graviora  autem  signa 
apparent  reactionis  universalis  (quamquam  alii  auctores^ 
hanc  speciem  signa  reactionis  universae  et  cachexiae 
cancrosae  tardissime  exhibere  dicunt) ; cancer  alveolaris 
gelatinosus  duas  formas  prae  se  fert:  1.  tuberculis  oritur 

disseminatis,  inde  a grani  miliacei  usque  ad  ovi  meleagridis 
galiopavi  magnitudinem,  2.  metamorphosi  directa  organi 
affecti  in  massam  alveolarem  et  gelatinosam.  Cancrum  al- 
veolarem, qui  maxime  spinae  ventosae  ossium  et  osteosar- 
comatis  causam  sistit,  Cruveilhier  observavit  in  recto, 
utero,  coeco,  intestino  tenui,  maxime  in  ventriculo,  eam  for- 
tasse ob  causam,  ut  ipse  fatetur,  quod  hic  cancer  frequen- 
tissimus  est  ^).  In  ventriculo  plerumque  orditur  a tunicae 
muscularis  et  mucosae  hypertrophia,  conjuncta  cum  secre- 

')  Cruveilhier,  Anatomie  pathologique. 

Ex  tabula  autem  statistica  a Tanchou  proposita,- quae  infra 
sequitur,  redundat,  ventriculum  quoad  hanc  rationem  secundum  de- 
mum locum  tenere  neque  frequentissime  tentari. 

tione  gelatinosa  in  tunica  mucosa  et  tela  cellulosa  subja- 
cente; gradatim  omnes  ventriculi  tunicae  huic  degenerationi 
submittuntur.  Forma  ulcerosa,  quam  alii  cancri  creberrime 
offerunt,  hac  in  specie  non  observatur,  quum  destructio  gra- 
datim et  tabulatim  orta  sine  permutatione  vitalitatis  partium 
propinquarum  ulcus  appellari  nequeat  ‘).  Cancer  alveolaris 
gelatinosus,  ut  species  reliquae,  plerumque  sedem  habet  in 
portione  pylorica,  facile  ad  alias  ventriculi  partes,  imprimis 
ad  curvaturam  minorem  porrigitur;  utrumque  epiploon  saepe 
afficitur ; in  superficie  ventriculi  interiore  cancer  gelatinosus 
efficit  tubera,  granulationes  ramosas,  tuberosas,  substantias 
molles,  fungosas,  aut  circumscriptas  aut  diffusas;  sedem  pri- 
mariam tunica  praebet  muscularis  et  mucosa.  Omnes  au- 
ctores hanc  descriptionem  Cruveilhieri  exactam  diligen- 
temque,  paucis  exceptis,  probant.  Cruveilhier  a cancro 
alveolari  gelatinoso  discernit  cancrum  alveolarem , quem  no- 
minat, pulticularem ; alteri  inest  gelatina  pellucida,  alteri 
materia  turbida,  pulticulae  similis. 

Auctore  Mu  e lier  cellulae  illae  parvae,  quae  gelatinam 
continent,  minores  cellulas,  hae  ipsae  alias  minores  includunt; 
in  cellis  minoribus  apparet  nucleus  parietis  obscurus,  sub- 
flavus ; cellae  autem  nonnullae  nucleos  solos  ostendunt,  intus 
liberos;  maximarum  cellarum  fibrosi  sunt^  parietes  fibraeque 
ab  altera  cella  ad  alteras  transeunt. 

Omittamus,  quod  a nostro  consilio  alienae  sunt,  species 
carcinomatis  reliquas: 

IV.  Carcinoma  reticulare^  quod,  primum  a Mueller 
descriptum , in  mammis  saepius  quam  carcinoma  fibrosum 

Conferatur  morbi  historia  primo  loco  a nobis  narrta,  quae 
demonstrat,  in  hac  forma,  contra  Cruveilhieri  sententiam,  ulce- 
rationem immo  longe  progressam  obvenire  posse.  . 

a* 

reperitur  et  ab  hoc  albis,  oculo  objectis  figuris  reticulatis 
discernitur. 

V.  Carcinoma  fasciculatum^  quod  non  minus  Muel- 
ler  primus  descripsit,  textura  omnino  fibrosa  excellens. 

VI.  Carcinoma  melanodes^  in  quo  materia  melanodes, 
e cellulis  pigmentosis  conflata,  inest. 


Tabula  cancri  statistica. 

Tanchou  academiae  scientiarum  Parisiensi  anno  1843 
indicem  9118  hominum,  Parisiis  vicinisque  locis  cancro 
mortuorum,  tradidit: 

A.  Numerus  quod  ad  organa  affecta. 

1.  cancer  uteri  2996  homines  abstulit 

2.  „ ventriculi  2303 

3.  ,5  mammae  1147 

4.  ,,  hepatis  578 

5.  5,  recti  221 

Numerus  cancrorum  organa  reliqua  tenentium  relative 
minimus  fuit. 

B.  Numerus  quod  ad  aetatem  et  sexum. 

Numerus  hominum  affectorum  fuit: 

inter  annum  1 et  30  relative  minimus, 
post  annum  80  item  perexiguus. 


vir. 

fem. 

Summ. 

30  - 

40 

190 

822 

1012 

40  — 

50 

339 

1636 

1975 

50  — 

60 

488 

1620 

2108 

60  - 

70 

598 

1469 

2067 

70  — 

80 

398 

917 

1315 

55 


2013  6464 

Qua  ex  tabula  videmus,  sexum  muliebrem  cancro  multo 
magis  obnoxium  esse  et  numerum  procedente  aetate  crescerej 
ab  anno  tamen  sexagesimo  diminui.  Opinio  autem  illa,  quae 
feminas  per  se  et  primitus  cancro  magis  periclitari  statuit, 
certe  eatenus  corrigenda  est,  ut  cancrum  feminas  tantum  ea 
de  causa  frequentius  tentare  judicemus,  quod  organa  habeant, 
quae  cancer  maxime  petit  et  quibus  viri  carent.  Numeri 
diminutio  post  annum  sexagesimum  fortasse  ab  eo  pendet, 
quod  non  adeo  multi  sunt,  qui  annum  sexagesimum  excedunt, 
numerus  autem  eorum,  qui  aetate  multo  longius  provehuntur, 
sane  minimus  est;  quum  igitur  hominum  hujus  aetatis  nu- 
merus minor  sit,  numerum  quoque  cancro  affectorum  minorem 
esse  oportet. 

Canstatt  cancro  ventriculi  laborantes  memorat  septua- 
ginta, quorum  nullus  natu  minor  fuit  viginti  annis,  quatuor- 
decim  nondum  quadragesimum  annum  attigerant,  quinquaginta 
sex  mediam  vitae  partem  transgressi  erant;  inter  annum 
sexagesimum  et  septuagesimum,  tum  inter  quadragesimum  et 
quinquagesimum  cancer  creberrime  observatus  est;  his  in 
casibus  septuaginta  sexus  potior  cancro  ventriculi  saepius 
obnoxius  fuit,  sexu  sequiore. 

Tria  nova  cancri  signa* 

Quod  attinet  ad  diagnosin  et  symptomatologiam  carcino- 
matis ventriculi,  in  memoriam  revoces  verba  in  prooemio 
dicta;  diagnosin  saepe  difficillimam  esse,  nemo  negat;  sectio 
Napoleonis  imperatoris,  qui  vivus  morbum  suum  ipse  rectius 
quam  medici  celeberrimi  dignoverat,  clarum  hujus  opinionis 
praebet  argumentum.  Tria  modo  symptomata  commemorabo, 
quia  nova  et  examine  atque  observatione  accuratiori  digna 

sunt;  Dr.  Krieg *  *),  morbum  cancrosum  iis  mature  indicari, 
affirmat:  1.  Color  cutis,  inprimis  faciei  cerinus,  ut  puella- 
rum chloroticarum  2.  agrypnia  perpetua,  etiamsi  dolor  vel 
aliae  sensationes  morbosae  deficiunt.  3.  Halitus  oris  pro- 
prius putrido- subdulcis.  — Signum  cancri  ventriculi  patho- 
gnomonicum  inter  alia  vomitus  habetur,  id  quod  tamen  pro 
scirrhi  sede  maxime  variat.  Abercrombie  ^),  qui  ventri- 
culi morbos  diligentissime  tractavit,  varietatem  illam,  vomitu 
se  ostendentem,  pendere  negat  a gradu  coarctationis  ostii 
pylorici,  cui  opinioni  certe  illud  respondere  videtur,  quod 
multa  referuntur  exempla,  in  quibus,  quamvis  pylorum  massa 
scirrhosa  ingens  circumdedit,  vel  minima  vel  nulla  coar- 
ctatio adfuit,  nihilosecius  autem  aeger  creberrime  vomuit;  alia 
exempla  testantur,  orificio  pylorico  valde  coarctato  omnino- 
que  clauso,  aut  nullum  vomitum,  aut  brevi  demum  ante 
mortem  adfuisse  (Journal  de  medecine,  Oct.  1815);  quo 
tandem  modo  intermissio  vomitus,  procedente  morbo,  explicari 
potest? 

Tres  morbi  cancrosi  historiae. 

Ad  symptoiriatologiam  cancri  ventriculi  comparandam 
historias  morbi  tres  adhuc  ignotas  appono,  a Dr.  Heimann, 
nosocomii  Coloniensis  civilis  medico,  qui  ipse  casus  illos 
observavit  sectionibusque  diligentissime  praefuit,  mihi  traditas. 
Quaeque  historia  singularem  cancri  ventriculi  speciem  offert 
clarissimeque  symptomata,  inprimis  autem  symptomatum  varie- 
tates ostendit;  sectio  simul  omnia  confirmat,  quae  supra  de 
signis  anatomicis  dicta  sunt. 

0 Krieg  in  Gasper’s  Wochenschrift  1843.  No.  2. 

*)  Pathol.  und  praktische  Untersuchungen  uber  Krankheiten  des 
Magens,  Darmkanals  etc.  (ubersetzt  von  von  dem  Busch). 

I.  Severinus  Birkes^  Coloniensis^  quinquaginta  novem 
annorum^  triduo  demum  ante  mortem,  die  II.  April.  a.  1844 
nosocomio  curandus  tradebatur,  qua  de  causa  descriptio 
symptomatum  accuratior  edi  nequit;  aeger  receptus  liydrope 
ascite  et  anasarca  laboravit,  viribus  omnino  defectus,  paene 
elinguis  et  moribundus;  vultus  valde  apparuit  affectus,  cutis 
torrida,  flavens,  debilitas  tanta,  ut  agitatio  vel  minima  animi 
defectiones  efficeret.  Propter  hydropem  anasarca  exploratio 
organorum  abdominalium  accuratior  fieri  non  poterat.  Quod 
ad  antecedentia  modo  notandum  erat,  aegrotum  vomitu  chro- 
nico laborasse.  Tertio  post  receptionem  die  gravi  animi 
defectione  mortuus  esU 

Sectio.  Cavum  abdominis : in  cavo  peritonaei  circiter 
mensura  erat  seri  cujusdam  subflavi  turbidi,  multis  filis  lym- 
phaticis et  pseudomembranosis  mixti,  quae  satis  recentia 
inter  abdominis  latera  partesque  propinquas  se  insinuaverant, 
at  non  firmiter  adhaerebant;  inter  dextrum  hepatis  lobum 
coalitus  tensus,  cellulosus  exstitit;  ventriculi  cavum  maximum; 
pars  cardiaca  in  illam  a Cruveilhier  descriptam  cancri 
alveolaris  gelatinosi  speciem  adeo  degeneraverat,  ut  tunicae 
muscularis  fibrae  non  amplius  distingui  possent.  Passim 
ulceratio  longius  progressa  reperiebatur  quae  ad  inferiorem 
oesophagi  partem  porrigebatur  (quod  ceterum  opinioni  Cru- 
veilhievi^  in  cancro  alveolari  gelatinoso  ulcerationem 
non  reperiri^  minime  respondet).  Portionis  pyloricae  tu- 
nica muscularis  spissata  annulum  cartilagini  similem  forma- 
verat, tunica  mucosa  hoc  loco  sana  erat.  In  curvatura  minore 
locus  repertus  est,  simili  modo,  ut  cardia,  degeneratus,  cum 


')  Gonf.  supra  Cruveilhieri  descriptio  cancri  alveolaris. 

portione  cardiaca  degenerata  cohaerens;  circa  portionem  car- 
diacam multae  erant  glandulae  tumefactae,  materia  melanode 
impletae.  Lien  minimus  erat,  atrophicus,  emollitus  (id  quod 
saepe  reperitur) ^ hepar  et  pancreas  sana.  In  tunica  ve- 
sicae urinariae  serosa  repertae  sunt  hydatides  sparsae. 

(Cancer  alveolaris  gelatinosus  cardiae,  pylori  et  curvaturae 
minoris.) 

II,  Eva  Schloemer,  Coloniensis,  quinquaginta  quinque 
annos  nata,  cachectica  et  macilenta,  infantes  octo  ediderat; 
annis  prioribus  nunquam  se  aegrotasse  affirmat,  miserrimam 
autem  et  laboriosam  vitam  egisse.  Anno  vitae  quadragesimo 
secundo  menses  sine  valetudinis  damno  cesserunt.  Jam  ex 
multis  mensibus  male  valet  saepeque  alvo  per  tres  pluresve 
dies  adstricta  vexatur;  ante  sex  hebdomades  alvi  obstipatio 
crevit;  aegrota  praeterea  saporem  oris  malum,  sitim  vehe- 
mentem ructusque  multos  siccos  accusat,  post  pastum  acce- 
dentes. Vomitus  nondum  accessit.  Aegrota  die  VIII  Sept. 
a.  1844  nosocomium  petiit,  symptomata  supra  dicta  accusans. 
In  epigastrio  tumorem  durum,  sinistro  in  latere  circumscri- 
ptum, in  dextro  ad  costas  breves  porrectum  sensimus,  qui 
pressione  non  solum  sed  sponte  etiam  perpetuo  dolebat. 
Alvus  posterioribus  diebus  ediderat  materias  nigricantes,  du- 
ras, friabiles,  cum  materia  liquida  mixtas;  dolor  paene  per- 
petuus ructusque  sicci  cruciantes  absorbentibus  et  narcoticis 
paullo  tantum  mitigabantur.  Die  XXIII  Sept,  primum  vomi- 
tus, doloribus  exacerbatis,  intravit;  epigastrium  dolorem  adeo 
gravem  movit,  ut  tactus  ne  levissimus  quidem  sustineretur. 
Sanguinis  detractiones  locales  et  oleosa  vomitum  aliquantum 
demulcebant,  nullo  modo  autem  perpetuum  tumoris  dolorem; 
aegrota  novissimis  diebus  perpetuo  fere  dolores  passa  est, 
noctes  fuerunt  insomnes;  alvus  quotidie  duobus  tribusve 

clysmatibus  soluta  est  et  ineunte  Octobri  remedia  interna 
hunc  in  finem  adhiberi  necesse  fuit;  emulsio  01.  Ric.  cum 
narcoticis  alvum  levissime  aperuit.  Diebus  VI  et  VII  Octobr. 
dolores  intolerabili  modo  creverunt;  vires  magis  magisque 
defecerunt;  omnia  levantia,  morphium  etc.  irrita  fuerunt. 
Aegrota  inter  atrocissimos  dolores  et  collapsum  extremum 
sub  vesperam  diei  XII  Octobr.  obiit.  Sectio  die  XIV  Octobr.; 
cadaver  summopere  fuit  emaciatum;  faciei  color  viridi  fuscus, 
vultus  summi  doloris  testimonium  exhibuit;  in  crure  sinistro 
repertae  sunt  cicatrices  ulceris  jam  dudum  exsiccati  (quod 
aegrotae  effato,  se  priori  tempore  semper  fuisse  sanam, 
non  congruit).  Cavum  thoracis : omnia  organa  sana,  cordis 
substantia  tantum  mollis  laxaque,  cum  venis  omnino  varicosis. 
In  pleura  et  pericardio  seri  copia  relative  minima  reperta 
est.  Cavo  abdominis  inciso,  hepar  maximum  in  hypochon- 
drium sinistrum  longe  porrectum,  in  regione  epigastrica  tumo- 
rem sistens,  qui  viva  aegrotante  sentiebatur,  primum  in  ocu- 
los incurrit;  planum  ejus  convexum  tuberibus  cinereo -fuscis, 
paullo  prominentibus  abundavit,  quae  dissecta  numerosas  disse- 
minatas carcinomatis  medullaris  massas  tuberosas  voluminis 
tura  majoris  tum  minoris  exhibuerunt,  quarum  consistentia 
varia  fuit,  utplurimum  friabilis,  sicca,  passim  pulticularis, 
id  quod  inprimis  ad  tubera  plano  convexo  propinqua  pertinet. 
In  centro  tuberis  cujusdam  cancrosi  mollioris  sanguinis  ex- 
travasatum  ambitu  nucis  avellanae  repertum  est;  substantia 
hepatis  interjecta  coloris  fuit  rubro  - fusci  et  passim  materiis 
miliaribus  cancrosis  infiltrata.  Prope  lobulum  Spigelii  hepar 
tali  modo  degeneratum  concreverat  cum  ventriculo,  cujus 
parietes  prope  curvaturam  minorem  massa  medullari  largiter 
erant  infarcti;  eadem  pertinent  ad  pylorum;  cardia  maxime 
fuit  infiltrata  et  summopere  spissata,  coarctata  et  in  superficie 

interiore  ulcus  magnuriij  carcinomatosum,  cum  omnibus  criteriis 
specificis  exstitit.  Inter  singulas  quoque  ventriculi  tunicas 
repertae  sunt  catervatim  disseminatae,  parvae,  lenticulares 
massae  cancrosae;  pylori  lumen,  quamvis  haec  ventriculi 
pars  carcinomatosa  materia  infiltrata  esset,  paullo  tantum 
coarctatum ; glandulae  mesaraicae  itidem  massa  medullari 
infiltratae;  colon  adscendens  hepati  firmiter  adnatum,  tunicae 
ejus  sanae;  colon  transversum  et  descendens  ad  digiti  minimi 
volumen  coarctata,  scybalis  duris  impleta;  viscera  abdomi- 
nalia reliqua  sana;  succus  peritonaealis  nullum  fere  serum 
continebat. 

(Fungus  medullaris  hepatis,  curvaturae  ventriculi  minoris, 
pylori,  cardiae.) 

III.  Joannes  Westendorf,  quadraginta  septem  annos 
natus,  scalptor  lignarius,  die  III.  Octobr.  a.  1844  in  noso- 
comium Coloniense  civile  receptus,  cachecticus,  valde  maci- 
lentus, potator,  se  priori  tempore  gravi  morbo  nunquam 
laborasse,  tamen  aliquot  annis  ante  propter  femoris  fracturam 
in  nosocomio  detentum  fuisse,  affirmat;  quo  ex  tempore  dolo- 
ribus fracturae  locum  tenentibus  saepe  vexabatur,  qui  prae- 
cipue tempestate  mala  irruere  solebant;  praeterea,  ullum 
adfuisse  morbum,  negat.  Ante  annos  quinque,  circiter  horis 
sex  post  coenam  elapsis,  cibos  evomere  coepit;  in  massa 
vomitu  edita  cibi  distingui  poterant,  cerevisiam  acidam,  ut 
aegrotus  adnotat,  redolentes.  Simul  accessit  tussis  levis, 
qua  inprimis  horis  matutinis  sputa  satis  copiosa  spumantia 
edebantur;  alvus  ex  hoc  tempore  valde  obstipabatur,  inter- 
dum per  dies  quatuordecim  plane  suppressa  erat;  remediis 
internis  ad  alvum  ciendam  aegrotus  usus  non  est,  quum 
propter  vomitum  perpetuum  alvis  se  carere  posse , existima- 
ret. Exploratione  statim  post  receptionem  itistituta,  inter 

processum  xiphoideum  et  umbilicum  durities  profunda  sen- 
tiebatur, quae  tactu  tensa  et  aequalis  versus  partes  propin- 
quas sensim  complanabatur,  tumorem  tamen  circumscriptum 
non  formans.  Hic  tumor  pressione  paullum  dolens,  aegroto 
supino  sensum  movit  dolorificum;  cum  diaeta  blanda  pitui- 
tosa, emulsiones  cum  aqua  Laurocerasi  jungebantur,  qua 
methodo  posterioribus  diebus  vomitus  inhibitus  et  aegroti 
condicio,  tantum  dolorem  commemoratum  supino  cubitu  accu- 
santis, satis  tolerabilis  redditus  est.  Tussis  proximis  diebus 
atrocior  ad  accuratiorem  organorum  thoracis  explorationem 
invitavit,  qua  in  vertice  pulmonis  dextri  ronchus  mucosus 
fuscus  auditus  est;  die  IX,  Octobr.  exacerbatio  dolorum 
epigastrii  vehemens  intravit,  quae,  15  guttis  liqu.  Bellad. 
cyanic.  bihorio  datis  ex  parte  mitigabatur;  die  XV.  Octobr. 
propter  alvum  diutius  adstrictam  emulsio  ricinosa  data  est, 
quae  neque  nunc,  neque  die  XVIL  Octobr.,  dosi  largiori 
repetita,  ullam  alvi  excretionem  induxit.  Quum  abdomen 
tympanitice  tumesceret  et  clysmata  efficaciora  nihil  efficerent, 
die  XIX.  Octobr.  doses  parvae  01.  Croton,  diluti  oblatae 
sunt,  cujus  remedii  effectus  omnino  fuit  injucundus;  praeter 
alvi  excretionem  modo  parcissimam,  die  XX.  Octobr.  horis 
aliquot  post  coenam  vomitus  accessit,  nocte  sequenti  dolores 
vehementes  impetuosi  hypochondrii  dextri  et  epigastrii,  die 
XXL  Octobr.  mane  ingens  debilitas,  pulsus  minimus,  ex- 
tremae partes  frigidae,  dolores  abdominis  vehementissimi 
fuerunt;  saturatio  cum  Opio  data  est;  sub  vesperam  ejusdem 
diei  vomitus  repetitus,  ceterum  autem  defectio  dolorum,  tussi 
modo  ingravescentium;  pulsus  parvus,  partes  extremae  fri- 
gidae; die  XXII.  Octobr.  status  idem;  mixtura  datur  eadem ; 
die  XXIII.  Octobr.  aegrotus  paene  pulsu  destituitur,  manus 
et  pedes  frigent,  maculis  insignes  lividis,  abdomen  tensum, 

dolorificura , non  tympaniticum ; una  cum  mixtura  ad  sitim 
ardentem  coercendam  pilulae  glaciales  datae  sunt;  die  XXIV. 
Octobr.  pulsuum  defectio,  partium  extremarum  frigus,  sitis; 
aegrotus  nulla  fere  alimenta  sumit;  liqu.  anodyn,  c.  tinct. 
Op.  datur;  diebus  XXIV.  et  XXV.  Octobr.  cum  statu  eodem 
deglutitio  difficillima  exstat;  omnia  magno  labore  devorata 
ex  oesophago  regurgitantur ; aegrotus  dolores  laryngis  altiores 
queritur,  qui  aliquantum  prominens  pressione  graviter  dolet, 
aeque  ac  pars  oesophagi  post  laryngem;  die  XXVI.  Octobr. 
debilitatio  summum  fastigium  attigit;  opiata  ipsa  ad  mortem 
sublevandam  data  non  amplius  devorari  possunt;  vesperi 
aegrotus  obiit. 

Sectio.  Cavum  thoracis:  Pulmones  et  cor  sani;  larynx 
valde  amplus  et  magnus,  glandula  thyreoidea  admodum  evo- 
luta, oesophagus  normalis ; nonnullae  circa  oesophagum  glan- 
dulae cancro  degeneratae,  non  ita  tamen  amplificatae,  ut 
tracheam  aut  oesophagum  premere  potuerint.  Cavum  abdo- 
minis: ventriculus  in  saccum  vastum  extensus,  ita  ut  magnam 
cavi  abdominis  partem  expleret  et  intestina  maximam  partem 
in  pelvim  detrusisset.  In  tunica  mucosa  passim  repertus 
est  rubor  striatus,  interque  eum  maculae  parvae  ecchymosi- 
bus similes , circumdatae  vasis  tunicae  mucosae  infarctis  ar- 
boreis ; pylorus  obtulit  annulum  scirrhosum  torosum , cujus 
per  lumen  haud  sine  summo  labore  digitus  minimus  trans- 
mitti poterat;  hujus  stricturae  parietes  semipollicarem  habebant 
crassitiem ; in  uno  tantum  ejus  loco  facies  massae  scirrhosae 
ventriculo  obversa  obiter  ulcerata  erat;  totum  intestinum 
- crassum  mirifice  coarctatum,  lien  mirum  in  modum  parvus, 
reliqua  abdominis  organa  ex  toto  sana. 

(Scirrhus  pylori  et  glandularum  tracheae  complurium;  in- 
dicia gastritidis.  (01.  Croton,  fortasse  orta).  ‘ 

Exstirpatio  pylori. 

‘ Quod  attinet  ad  prognosin  et  curationem.  Lectorum  ani- 
mos ad  prooemium  attendo.  Unum  tantum  notatu  dignum 
est  momentum , quod  olim  a praeceptore  quodam  illustri 
Philadelpbico  propositum,  recentioribus  temporibus  M er  rem  ^), 
medicus  Coloniensis  celeberrimus  mihique  dux  in  studio  me- 
dico gratiosissimus,  ad  cancrum,  morbum  illum  periculosissi- 
mum et  paene  insanabilem  sanandum,  fultus  experimentis 
circa  canes  vivos  institutis,  protulit;  quod  remedium  summum 
certe  inventoris  ingenium  testatur,  nimirum  exstirpatio  pylori 
cancrosi.  Experimentorum,  quae  M errem  in  canibus  vivis 
instituit,  tria  sunt:  canis  primus  a die  XV  Nov.  usque  ad 
diem  VIII  Dec. , hebdomades  igitur  tres,  vixit;  in  cane  se- 
cundo operatio  die  VIII  Dec.  eventu  optimo  facta  est;  canis 
enim  die  XXIV^  Jan.  seq.  a.,  hebdomades  igitur  septem 
post  operationem  vixit,  quo  die  optima  valetudine  utens 
furto  ablatus  est,  ita  ut  vivisectio  ad  cicatricem  explorandam 
fieri  non  posset;  canis  tertius  altero  ab  operatione  die  mor- 
tuus est.  Quae  experimenta,  si  naturam  hominis  validiorem 
perpendamus,  operationem  illam  fortasse  cum  successu  per- 
agi posse  ostendunt;  jam  enim  experientia  docet,  vulnera 
intestinorum  et  ventriculi,  vel  gravissima,  sanari  posse! 
Hanc  autem  operationem  esse  audacissimam  gravissimamqiie, 
nemo  dubitabit;  non  minus  tamen  certo  constat,  eandem  uni- 
cum esse  praesidium,  morbum  illum  funestissimum  auferendi. 
Quaecunque  in  operationem  vim  exserere  possint,  respicienda 
esse,  ut  diagnosin,  dyscrasiam  jam  vigentem  etc.,  facile  patet, 
M errem  ipse  sub  finem  libelli  sui  verba  facit  haec: 


0 M errem,  animadversiones  quaedam  chirurgicae. 

5,Ex  dubiis  contra  pylori  exstirpationem  prolatis  argumen- 
tisque, quibus  ad  illa  responderi  potest,  adjunctisque  illis 
animadversionibus  luculenter  sane  apparet,  hanc  operationem 
sine  dubio  unicum  esse  remedium,  gravissimum  morbum  tol- 
lendi, nec  tanto  junctum  periculo,  ut  mortem  inde  aut  adeo 
laesas  corporis  functiones  pro  certo  timeas,  ut  homini  illa 
restituto  vita  sequens  morbosa  et  miserabilis  degenda  sit; 
imo  experimentum  secundum  et  physiologos  et  medicos  rem 
docet  memoriae  dignissimam,  animal  sine  pyloro  ejusque  val- 
vula vivere  et  bene  se  habere  posse,  ejus  exstirpationem 
itaque  ex  argumentis  anatomicis  et  physiologicis  non  prorsus 
rejiciendam  esse.  Simul  autem  docemur,  et  diagnosin  maxime 
dubiam,  eamque  et  aegrotorum  statum  et  exspectandum  a 
pylori  exstirpatione  elFectum  tales  esse,  ut  vix  unquam  me- 
dicus cautus  ad  illam  adhibendam  satis  audax  esse  queat.” 

Si  fingamus,  fortasse  unam  inter  tres  operationes  even- 
tura bonum  esse  habituram,  proportio  prosperarum  opera- 
tionum et  infaustarum  haud  pejor  erit,  quam  sectionum 
caesarearum , quippe  quae  operatio  haud  minori  periculo 
nitatur. 

Optandum  igitur  est,  ut  per  viros  certos  debita  dexteri- 
tate experimenta  plura  instituantur. 


VITA 


Natus  sum  ego  Franc.  Guil.  Jos.  Julius  Helraentag  Co- 
loniae Agrippinae  die  XXXI.  M.  Julii  A.  MDCCCXXIV  patre 
Georgo  Helraentag,  raatre  Margaretha  e gente  Hack,  quos 
adhuc  vivos  pio  animo  colo.  Fidei  addictus  sum  evangelicae. 
Primis  litterarum  elementis  imbutus,  gymnasium  Dresdense, 
deinde.  Coloniam  reversus,  gymnasium  Friderico-Guilelmia- 
num  per  sex  annos  frequentavi;  maturitatis  testimonio  munitus 
universitatem  Heidelbergensem  petii  ibique  in  numerum  civium 
academicorum  a rectore  Magnifico  Schweins  receptus,  per 
duo  semestria  hos  professores  audivi  disserentes: 

De  physice  111.  Jolly;  de  chemice  experimentali  nec 
non  de  zoochemia  et  phytochemia  111.  Delffs;  de  botanice 
lll.  Bischoff;  de  osteologia  et  syndesmologia  111.  Ecker; 
anatomiara  generalem  et  specialem  mihi  tradidere  Cei.  Henle 
et  Tiederaann,  qui  quoque  in  cadaveribus  secandis  dux 
mihi  fuit. 

Jam  universitatem  Rhenanam  adii  ibique  a rectore  Ma- 
gnifico Pluecker  inter  cives  academicos  receptus,  nomen 
dedi  apud  decanum  facultatis  medicae  spectatissimum  Nau- 
mann.  Quibus  autem  interfui  praelectionibus,  hae  sunt: 

Zoologiam  et  zootomiam  me  docuit  Cei.  Goldfufs;  mi- 
neralogiam  lll.  Noeggerath;  psychologiam  111.  v.  Calker; 
logicen  Cei.  Brandis;  physiologiam  et  pathologiam  genera- 
lem lll.  Budge;  therapiam  generalem  et  anthropologiam  Cei. 
Nasse;  de  situ  viscerum  audivi  disserentem  lll.  Web  er. 

Per  semestria  duo  Bonnae  commoratus,  iterum  univer- 
sitatem Heidelbergensem  petii,  ubi  a rectore  Magnifico  de 


Vangerow  in  civium  academicorum  numerum  receptus,  in- 
terfui per  unum  semestre  his  lectionibus: 

De  chirurgia  generali  et  speciali  nec  non  de  vinculis 
chirurgicis  apud  111.  Chelius;  de  pathologia  speciali  apud 
Cei.  Puchelt  sen. ; de  arte  obstetricia  apud  111.  Naegele; 
de  materia  medica  apud  Cei,  Pfeufer;  de  semiotice  apud 
111.  Puchelt  jun. ; quo  moderatore  et  in  auscultatione  et 
percussione  exercitationes  institui  practicas.  In  cadaveribus  se- 
candis iterum  mihi  duces  fuerunt  Cei.  Tiedemann  et  Nuhn. 

Summis  professorum  gratiosi  medicorum  ordinis  laudibus 
ductus,  Berolinum  profectus  sum,  ubi,  rectore  Magnifico 
111.  Trendelenburg,  111.  Hecker,  gratiosi  medicorum  or- 
dinis decanus  maxime  spectabilis,  medicinae  studiosis  me 
adscripsit.  Hic  discipulum  me  habuerunt  Cei.  Wolff  et  HI. 
Romberg  in  clinicis  medicis;  111.  Juengken  in  clinico  chi- 
rurgico et  ophthalmiatrico ; Cei.  Schraidt  in  clinico  obstetricio. 

Quibus  omnibus  viris,  optime  de  me  meritis,  quas  pos- 
sum maximas  ago  semperque  habebo  gratias. 

Jam  vero  tentaminibus,  et  philosophico  et  medico,  atque 
examine  rigoroso  rite  superatis,  spero  fore,  ut  dissertatione 
tliesibusque  publice  defensis,  summi  in  medicina  et  chirurgia 
honores  in  me  conferantur. 


THESES. 

1.  Custodia  in  carceribus  Pennsylvanicis  probari  non 
potest. 

2.  Latinae  linguae  usus  in  exercenda  arte  medica  opus  est. 

3.  Bonus  medicus  esse  debet  bonus  anatomicus;  ana- 
tomia  enim  medicinae  anima. 


